title: Regolament ta' Implimentazzjoni tal-Kummissjoni (UE) 2017/78 tal-15 ta' Lulju 2016 li jistabbilixxi dispożizzjonijiet amministrattivi għall-approvazzjoni tat-tip tal-KE ta' vetturi bil-mutur fir-rigward tas-sistemi eCall immuntati fil-vetturi bbażati fuq in-numru 112 u kundizzjonijiet uniformi għall-implimentazzjoni tar-Regolament (UE) 2015/758 tal-Parlament Ewropew u tal-Kunsill fir-rigward tal-protezzjoni tal-privatezza u d-dejta ta' utenti ta' tali sistemi (Test b'rilevanza għaż-ŻEE. )

text:
                  17.1.2017

                  MT

                  Il-Ġurnal Uffiċjali tal-Unjoni Ewropea

                  L 12/26

            REGOLAMENT TA' IMPLIMENTAZZJONI TAL-KUMMISSJONI (UE) 2017/78
      tal-15 ta' Lulju 2016
      li jistabbilixxi dispożizzjonijiet amministrattivi għall-approvazzjoni tat-tip tal-KE ta' vetturi bil-mutur fir-rigward tas-sistemi eCall immuntati fil-vetturi bbażati fuq in-numru 112 u kundizzjonijiet uniformi għall-implimentazzjoni tar-Regolament (UE) 2015/758 tal-Parlament Ewropew u tal-Kunsill fir-rigward tal-protezzjoni tal-privatezza u d-dejta ta' utenti ta' tali sistemi
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) 2015/758 tal-Parlament Ewropew u tal-Kunsill tad-29 ta' April 2015 li jikkonċerna rekwiżiti għall-approvazzjoni skont it-tip għall-iskjerament tas-sistema eCall immuntata fil-vettura bbażata fuq is-servizz 112 u li jemenda d-Direttiva 2007/46/KE (1), u b'mod partikolari l-Artikoli 6(13) u 9 tiegħu,
      Billi:

                  (1)

                  Ir-Regolament (UE) 2015/758 jistabbilixxi obbligu ġenerali għal tipi ġodda ta' vetturi tal-kategoriji M1 u N1 li jridu jkunu mgħammra b'sistemi eCall immuntati fil-vetturi bbażati fuq in-numru 112 mill-31 ta' Marzu 2018.

                  (2)

                  Ir-Regolament Delegat tal-Kummissjoni (UE) 2017/79 (2) jistabbilixxi r-rekwiżiti tekniċi speċifiċi u l-proċeduri tal-ittestjar għall-approvazzjoni tat-tip tal-KE ta' vetturi bil-mutur fir-rigward tas-sistemi eCall tagħhom immuntati fil-vetturi bbażati fuq in-numru 112, kif ukoll għall-approvazzjoni tat-tip tal-KE tal-Unitajiet Tekniċi Separati (“STUs”) immuntati fil-vetturi bbażati fuq in-numru 112 u l-komponenti tas-sistemi eCall immuntati fil-vetturi bbażati fuq in-numru 112.

                  (3)

                  Id-Direttiva 2007/46/KE tal-Parlament Ewropew u tal-Kunsill (3) tistabbilixxi l-qafas ġenerali għall-approvazzjoni tat-tip tal-KE ta' vetturi bil-mutur u tiddefinixxi r-rwoli u r-responsabbiltajiet tal-atturi kollha involuti fi stadji differenti tal-proċess ta' approvazzjoni. Barra minn hekk, jeħtieġ li jiġu stabbiliti d-dispożizzjonijiet amministrattivi speċifiċi għall-approvazzjoni tat-tip tal-KE ta' vetturi bil-mutur mgħammra b'sistemi eCall immuntati fil-vetturi bbażati fuq in-numru 112, kif ukoll b'STUs u b'komponenti immuntati fil-vetturi bbażati fuq in-numru 112.

                  (4)

                  Sabiex jiġu żgurati kundizzjonijiet uniformi għall-implimentazzjoni tal-proċeduri tal-ittestjar għall-approvazzjoni tat-tip tal-KE u biex tiġi ssimplifikata l-applikazzjoni għal dik l-approvazzjoni, għandu jiġi stabbilit sett standardizzat ta' dokumenti ta' informazzjoni, mudelli ta' ċertifikati għall-approvazzjoni tat-tip tal-KE u mudelli għall-marka tal-approvazzjoni tat-tip tal-KE.

                  (5)

                  Il-manifatturi għandhom jiżguraw li s-sistemi eCall immuntati fil-vetturi bbażati fuq in-numru 112 ma jkunux jistgħu jiġu traċċati u ma jkunu soġġetti għall-ebda segwiment kostanti. Għal dak l-għan, għandu jiġi żgurat li s-sistemi eCall immuntati fil-vetturi bbażati fuq in-numru 112 ma jkunux disponibbli għall-komunikazzjoni meta jkunu fl-istatus operattiv normali tagħhom u li d-dejta fil-memorja interna tagħhom ma tkunx disponibbli barra mis-sistemi għal ebda entità qabel ma tiġi skattata l-eCall. Il-manifatturi għandhom jimplimentaw ukoll salvagwardji adegwati sabiex jipproteġu s-sigurtà tad-dejta fil-memorja interna tas-sistema minn aċċess mhux awtorizzat jew użu ħażin.

                  (6)

                  Kwalunkwe dejta pproċessata permezz tas-sistema eCall immuntata fil-vettura bbażata fuq in-numru 112 trid tkun adegwata, rilevanti u proporzjonata mal-għanijiet li għalihom dik id-dejta tinġabar u tiġi pproċessata.

                  (7)

                  Il-konsumaturi għandhom jingħataw informazzjoni komprensiva u affidabbli dwar il-funzjonament tas-sistema eCall immuntata fil-vettura bbażata fuq in-numru 112 u partikolarment fuq il-mod kif tiġi pproċessata d-dejta permezz ta' dik is-sistema u kif dik id-dejta tiġi protetta. Il-konsumaturi għandhom ikunu infurmati wkoll dwar il-karatteristiċi u l-fatturi ta' kwalunkwe servizz ta' emerġenza privat jew ta' servizzi oħra ta' valur miżjud, jekk dawn ikunu mmuntati fil-vettura bil-mutur.

                  (8)

                  Approċċ konsistenti dwar l-informazzjoni li trid tingħata lill-konsumaturi dwar il-funzjonament tas-sistema eCall immuntata fil-vettura bbażata fuq in-numru 112 jirrikjedi li jiġi stabbilit mudell ta' informazzjoni għall-utenti li jkun fih l-informazzjoni minima li trid tingħata flimkien mad-dokumentazzjoni teknika tal-vettura.

                  (9)

                  Il-manifatturi tal-vetturi għandhom jingħataw biżżejjed żmien biex jadattaw għar-rekwiżiti tekniċi għall-approvazzjoni tas-sistemi eCall immuntati fil-vetturi bbażati fuq in-numru 112. L-Istati Membri għandhom ukoll jingħataw żmien biżżejjed biex jużaw fit-territorju tagħhom l-infrastruttura għall-Punt ta' Tweġiba tas-Sikurezza Pubblika (“PSAP”) meħtieġa biex l-eCalls jaslu u jiġu ġestiti b'mod xieraq. Għal dik ir-raġuni, id-data tal-applikazzjoni ta' dan ir-Regolament għandha tkun l-istess bħad-data tal-applikazzjoni obbligatorja tas-sistemi eCall immuntati fil-vetturi bbażati fuq in-numru 112 f'konformità mar-Regolament (UE) 2015/758.

                  (10)

                  Il-miżuri previsti f'dan ir-Regolament huma kkonsultati mal-Kontrollur Ewropew għall-Protezzjoni tad-Dejta f'konformità mal-Artikolu 28(2) tar-Regolament (KE) Nru 45/2001 tal-Parlament Ewropew u tal-Kunsill (4).

                  (11)

                  Il-miżuri previsti f'dan ir-Regolament huma konformi mal-opinjoni tal-Kumitat Tekniku — Vetturi bil-Mutur.

            ADOTTAT DAN IR-REGOLAMENT:
      Artikolu 1
      Suġġett
      Dan ir-Regolament jistabbilixxi d-dispożizzjonijiet amministrattivi għall-approvazzjoni ta' tipi ġodda ta' vetturi fir-rigward tas-sistemi eCall immuntati fil-vetturi bbażati fuq in-numru 112, kif ukoll ta' Unitajiet Tekniċi Separati (“STUs”) eCall immuntati fil-vetturi bbażati fuq in-numru 112 u komponenti eCall immuntati fil-vetturi bbażati fuq in-numru 112.
      Jistabbilixxi wkoll kundizzjonijiet uniformi għall-implimentazzjoni tad-dispożizzjonijiet tar-Regolament (UE) 2015/758 fir-rigward tal-privatezza u l-protezzjoni tad-dejta tal-utenti tas-sistemi eCall immuntati fil-vetturi bbażati fuq in-numru 112.
      Artikolu 2
      Approvazzjoni tat-tip tal-KE ta' vetturi fir-rigward tas-sistemi eCall tagħhom immuntati fil-vetturi bbażati fuq in-numru 112
      1.   Il-manifattur għandu jressaq quddiem l-awtorità tal-approvazzjoni, kif definit fl-Artikolu 3(29) tad-Direttiva 2007/46/KE, applikazzjoni għall-approvazzjoni tat-tip tal-KE ta' vettura fir-rigward tas-sistema eCall tagħha mmuntata fil-vettura bbażata fuq in-numru 112.
      2.   L-applikazzjoni msemmija fil-paragrafu 1 għandha titħejja abbażi tal-mudell stabbilit fil-Parti 1 tal-Anness I.
      3.   Meta r-rekwiżiti tekniċi msemmija fl-Artikolu 5 tar-Regolament Delegat (UE) 2017/79 jiġu ssodisfati, l-awtorità tal-approvazzjoni għandha tagħti approvazzjoni tat-tip tal-KE u toħroġ ċertifikat għall-approvazzjoni tat-tip tal-KE nnumerat skont is-sistema stabbilita fl-Anness VII tad-Direttiva 2007/46/KE.
      Stat Membru ma għandux jagħti l-istess numru lil tip ieħor ta' vettura.
      4.   Iċ-ċertifikat għall-approvazzjoni tat-tip tal-KE għandu jitfassal skont il-mudell stabbilit fil-Parti 2 tal-Anness I.
      5.   Fil-manwal tal-informazzjoni tal-utent għandu jkun hemm informazzjoni mogħtija mill-manifattur dwar l-ipproċessar tad-dejta mwettaq permezz tas-sistemi eCall immuntati fil-vetturi bbażati fuq in-numru 112 billi jiġi segwit il-mudell stabbilit fil-Parti 3 tal-Anness I ta' dan ir-Regolament.
      Artikolu 3
      Approvazzjoni tat-tip tal-KE tal-STUs eCall immuntati fil-vetturi bbażati fuq in-numru 112 jew komponenti tas-sistemi eCall immuntati fil-vetturi bbażati fuq in-numru 112
      1.   Il-manifattur għandu jressaq quddiem l-awtorità tal-approvazzjoni, kif definit fl-Artikolu 3(29) tad-Direttiva 2007/46/KE, l-applikazzjoni għall-approvazzjoni tat-tip tal-KE għal tip ta' STU eCall immuntat fil-vettura bbażat fuq in-numru 112 jew għal tip ta' komponent tas-sistema eCall immuntat fil-vettura bbażat fuq in-numru 112.
      2.   L-applikazzjoni msemmija fil-paragrafu 1 għandha titfassal abbażi tal-mudell stabbilit fil-Parti 1 tal-Anness II ta' dan ir-Regolament.
      3.   Meta r-rekwiżiti tekniċi msemmija rispettivament fl-Artikolu 6 tar-Regolament ta' Delega (UE) 2017/79 fir-rigward tal-komponenti u l-Artikolu 7 tiegħu fir-rigward tal-STUs jiġu ssodisfati, l-awtorità ta' approvazzjoni għandha tagħti approvazzjoni tat-tip tal-KE u toħroġ ċertifikat għall-approvazzjoni tat-tip tal-KE u numru tal-approvazzjoni tat-tip, li għandu jsir skont is-sistema ta' numerazzjoni stabbilita fl-Anness VII tad-Direttiva 2007/46/KE.
      Stat Membru ma għandux jassenja l-istess numru lil tip ieħor ta' STU jew ta' komponent.
      4.   Iċ-ċertifikat għall-approvazzjoni tat-tip tal-KE għandu jitfassal skont il-mudell stabbilit fil-Parti 2 tal-Anness II.
      Artikolu 4
      Marka tal-approvazzjoni tat-tip
      Kull komponent jew STU li jikkonforma ma' tip li għalih tkun ingħatat approvazzjoni tal-KE għal komponent jew għal STU skont dan ir-Regolament għandu jkollu marka tal-approvazzjoni tat-tip tal-KE f'konformità mal-mudell stabbilit fil-Parti 3 tal-Anness II.
      Artikolu 5
      Privatezza u protezzjoni tad-dejta
      1.   Il-manifattur għandu jieħu l-miżuri meħtieġa biex jiżgura li s-sistema eCall immuntata fil-vettura bbażata fuq in-numru 112 jew l-STU eCall immuntata fil-vettura bbażata fuq in-numru 112 ma jkunux jistgħu jiġu traċċati u ma jkunux soġġetti għall-ebda segwiment kostanti meta jkunu fl-istatus operattiv normali tagħhom. Il-manifattur għandu jiżgura wkoll li d-dejta fil-memorja interna ta' dik is-sistema jew STU titneħħa b'mod awtomatiku u kontinwu u ma tkunx disponibbli barra mis-sistema jew mill-STU mmuntati fil-vettura għall-ebda entità qabel ma tiġi skattata l-eCall.
      2.   Il-manifattur għandu jinforma lil sid il-vettura bil-miżuri meħuda skont l-Artikolu 6(9) tar-Regolament (UE) 2015/758 billi juża l-mudell stabbilit fil-Parti 3 tal-Anness I ta' dan ir-Regolament.
      3.   Il-manifattur għandu jieħu l-miżuri ta' salvagwardja xierqa (bħal pereżempju l-użu ta' teknoloġiji ta' kriptaġġ) biex jipproteġu s-sigurtà tad-dejta personali fil-memorja interna tas-sistema eCall immuntata fil-vettura bbażata fuq in-numru 112 jew tal-STU eCall immuntat fil-vettura bbażat fuq in-numru 112 u biex ikunu pprevenuti s-sorveljanza u l-użu ħażin. Dawn il-miżuri għandhom jkunu xierqa, strettament proporzjonati u meħtieġa għall-iskop maħsub.
      Artikolu 6
      Dħul fis-seħħ u applikazzjoni
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Japplika mill-31 ta' Marzu 2018.

         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-15 ta' Lulju 2016.

               Għall-Kummissjoni

               Il-President

            Jean-Claude JUNCKER

         (1)  ĠU L 123, 19.5.2015, p. 77.

         (2)  Ir-Regolament Delegat tal-Kummissjoni (UE) 2017/79 tat-12 ta' Settembru 2016 li jistabbilixxi rekwiżiti tekniċi dettaljati u proċeduri ta' ttestjar għall-approvazzjoni tat-tip tal-KE għal vetturi bil-mutur fir-rigward tas-sistemi tagħhom tal-eCall armati fil-vetturi bbażati fuq is-servizz 112, ta' unitajiet u komponenti tekniċi separati tal-eCall immuntati fil-vetturi, bbażati fuq is-servizz 112 u jissupplimenta u jemenda r-Regolament (UE) 2015/758 tal-Parlament Ewropew u tal-Kunsill fir-rigward tal-eżenzjonijiet u tal-istandards applikabbli (ara paġna 44 tal-Ġurnal Uffiċjali).

         (3)  Id-Direttiva 2007/46/KE tal-Parlament Ewropew u tal-Kunsill tal-5 ta' Settembru 2007 li tistabbilixxi kwadru għall-approvazzjoni ta' vetturi bil-mutur u l-karrijiet tagħhom, u ta' sistemi, komponenti u unitajiet tekniċi separati maħsuba għal tali vetturi (Direttiva Kwadru) (ĠU L 263, 9.10.2007, p. 1).

         (4)  Ir-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwu fir-rigward tal-ipproċessar ta' data personali mill-istituzzjonijiet u l-korpi tal-Komunità u dwar il-moviment liberu ta' dik id-data (ĠU L 8, 12.1.2001, p. 1).

         ANNESS I

            Dokumenti amministrattivi għall-approvazzjoni tat-tip tal-KE ta' vetturi bil-mutur fir-rigward tal-installazzjoni ta' sistemi eCall immuntati fil-vetturi bbażati fuq in-numru 112

         PARTI 1

            Dokument ta' informazzjoni

            MUDELL

         Dokument ta' informazzjoni Nru … li jirrigwarda l-approvazzjoni tat-tip tal-KE ta' vettura bil-mutur fir-rigward tas-sistemi eCall immuntati fil-vetturi bbażati fuq in-numru 112.
         L-informazzjoni li ġejja għandha tiġi pprovduta fi tliet kopji u għandha tinkludi werrej. Kull disinn irid jiġi pprovdut fi skala xierqa u b'biżżejjed dettall fuq karta ta' daqs A4 jew fuq folder ta' format A4. F'każ li jkun hemm xi ritratti, dawn għandu jkollhom biżżejjed dettall.
         Jekk is-sistema, il-komponenti jew l-unitajiet tekniċi separati msemmija f'dan id-dokument ta' informazzjoni jkollhom kontrolli elettroniċi, għandha tingħata informazzjoni dwar il-prestazzjoni tagħhom.
         0.   ĠENERALI
         0.1.   Ditta (l-isem kummerċjali tal-manifattur): …
         0.2.   Tip: …
         0.2.1.   Isem(ismijiet) kummerċjali (jekk inhuma disponibbli): …
         0.3.   Il-mezz ta' identifikazzjoni tat-tip jekk ikun immarkat fuq il-vettura (1): …
         0.3.1.   Fejn tinsab din il-marka: …
         0.4.   Il-kategorija tal-vettura (2): …
         0.5.   Isem il-kumpanija u indirizz tal-manifattur: …
         0.8.   L-isem(ismijiet) u l-indirizz(i) tal-impjant(i) tal-assemblaġġ: …
         0.9.   L-isem u l-indirizz tar-rappreżentant tal-manifattur (jekk ikun hemm): …
         1.   KARATTERISTIĊI ĠENERALI TAL-KOSTRUZZJONI TAL-VETTURA
         1.1.   Ritratti u/jew disinji ta' vettura rappreżentattiva: …
         9.   KAROZZERIJA
         9.1.   Tip ta' karrozzerija (4): …
         9.10.   Arranġamenti interni
         9.10.2.   Arranġament u identifikazzjoni tal-kontrolli, sinjalaturi u indikaturi
         9.10.2.1.   Ritratti u/jew disinji tal-arranġament ta' simboli u kontrolli, sinjalaturi u indikaturi, b'mod partikolari li juru s-simbolu u l-pożizzjoni tas-sinjalatur/tal-indikatur (jekk ikun hemm) jew deskrizzjoni ta' mezzi oħra li jintużaw għat-twissija tal-okkupanti tal-vettura f'każ ta' falliment kritiku li jirriżulta f'nuqqas ta' ħila tas-sistema li teżegwixxi eCall ibbażata fuq in-numru 112: …
         9.12.2.   In-natura u l-pożizzjoni tas-sistemi ta' trażżin supplimentari (indika iva/le/fakultattiv)

                     (X = naħa tax-xellug, L = naħa tal-lemin, N = lejn in-nofs)

                     Airbag ta' quddiem

                     Airbag tal-ġenb

                     Apparat ta' tensjoni taċ-ċinturin

                     L-ewwel ringiela tas-sits

                     X
                     N
                     L

                     It-tieni ringiela tas-sits (*1)

                     X
                     N
                     L

               9.12.4.   Deskrizzjoni qasira tal-komponenti elettriċi/elettroniċi (jekk ikun hemm): …
         12.   MIXXELLANJI
         12.8.   Sistema eCall
         12.8.1.   Preżenza: iva/le (3).
         12.8.2.   Deskrizzjoni teknika u/jew disinji skematiċi: …
         12.8.3.   Numru tal-approvazzjoni tat-tip (jekk ikun disponibbli) tal-STU eCall immuntat fil-vettura: …
         12.8.4.   Għal sistema eCall mhux approvata bħala STU:
         12.8.4.1.   Deskrizzjoni dettaljata, ritratti u/jew disinni tas-sistema eCall u l-pożizzjoni tagħha fuq il-vettura: …
         12.8.4.2.   Lista tal-elementi kostitwenti ewlenin tas-sistema eCall: …
         12.8.4.3.   Skema tal-konnessjonijiet elettriċi kollha: …
         12.8.5.   Il-preżenza ta' sistema eCall TPS: iva/le (3).
         12.8.6.   Il-preżenza ta' servizzi oħra ta' valur miżjud: iva/le (3).
         12.8.7.   Id-dikjarazzjoni ta' konformità mal-istandards imsemmija fl-Artikolu 5(8) tar-Regolament (UE) 2015/758: iva/le (3).
         Data, Firma

            Noti ta' spjegazzjoni

                     (1)

                     Jekk il-mezz ta' identifikazzjoni tat-tip ikun fih karattri mhux rilevanti sabiex jiġu deskritti t-tipi tal-vettura, tal-komponent jew it-tipi tal-unità teknika separati koperti minn dan id-dokument ta' informazzjoni, tali karattri għandhom ikunu rrappreżentati fid-dokumentazzjoni bis-simbolu “?” (pereżempju ABC??123??).

                     (2)

                     Kif definit fil-Parti A tal-Anness II tad-Direttiva 2007/46/KE.

                     (3)

                     Ħassar fejn ma jkunx applikabbli.

                     (4)

                     Uża l-kodiċijiet kif definit fil-Parti C tal-Anness II tad-Direttiva 2007/46/KE.

               PARTI 2

            Ċertifikati għall-approvazzjoni tat-tip tal-KE

            MUDELL

         Format A4 (210 × 297 mm)
         ĊERTIFIKAT GĦALL-APPROVAZZJONI TAT-TIP TAL-KE
         Timbru tal-awtorità tal-approvazzjoni tat-tip
         Komunikazzjoni dwar:

                                 —

                                 EC type-approval (1)

                                 —

                                 extension of EC type-approval (1)

                                 —

                                 refusal of EC type-approval (1)

                                 —

                                 withdrawal of EC type-approval (1)

                     of a type of vehicle with regard to the installation of 112-based eCall in-vehicle systems

               fir-rigward tar-Regolament (UE) Nru 2015/758, kif emendat l-aħħar bir-Regolament (UE) …/…
         Numru tal-approvazzjoni tat-tip tal-KE: …
         Raġuni għall-estensjoni: …
         TAQSIMA I
         0.1.   Ditta (l-isem kummerċjali tal-manifattur): …
         0.2.   Tip: …
         0.2.1.   Isem(ismijiet) kummerċjali (jekk ikunu disponibbli): …
         0.3.   Il-mezz ta' identifikazzjoni tat-tip jekk ikun immarkat fuq il-vettura (2): …
         0.3.1.   Fejn tinsab din il-marka: …
         0.4.   Il-kategorija tal-vettura (3): …
         0.5.   Isem il-kumpanija u indirizz tal-manifattur: …
         0.8.   L-isem(ismijiet) u l-indirizz(i) tal-impjant(i) tal-assemblaġġ: …
         0.9.   L-isem u l-indirizz tar-rappreżentant tal-manifattur (jekk ikun hemm): …
         TAQSIMA II
         1.   Informazzjoni addizzjonali (fejn applikabbli): ara l-Addendum
         2.   Is-servizz tekniku responsabbli mit-twettiq tat-testijiet: …
         3.   Id-data tar-rapport tat-test: …
         4.   Numru tar-rapport tat-test: …
         5.   Kummenti (jekk ikun hemm): ara l-Addendum.
         6.   Post: …
         7.   Data: …
         8.   Firma: …

                     Dokumenti mehmużin:

                                 1.

                                 Pakkett ta' informazzjoni.

                                 2.

                                 Rapport tat-test.

            Noti ta' spjegazzjoni

                     (1)

                     Ħassar fejn ma japplikax.

                     (2)

                     Jekk il-mezz ta' identifikazzjoni tat-tip ikun fih karattri mhux rilevanti sabiex jiġu deskritti t-tipi tal-vettura, tal-komponent jew it-tipi tal-unità teknika separati koperti minn dan id-dokument ta' informazzjoni, tali karattri għandhom ikunu rrappreżentati fid-dokumentazzjoni bis-simbolu “?” (pereżempju ABC??123??).

                     (3)

                     Kif definit fil-Parti A tal-Anness II tad-Direttiva 2007/46/KE.

            Addendum

               taċ-ċertifikat għall-approvazzjoni tat-tip tal-KE Nru …

            1.   Informazzjoni addizzjonali
            1.1.   Deskrizzjoni qasira tas-sistema eCall immuntata fil-vettura: …
            1.2.   Fejn tinstab is-sistema eCall: …
            1.3.   Mezzi ta' attivazzjoni tas-sistema eCall: …
            1.4.   Provvista tal-enerġija tas-sistema eCall: …
            1.5.   Is-sistema eCall TPS immuntata fil-vettura: iva/le (1).
            1.6.   Servizzi oħra ta' valur miżjud: iva/le (1).
            2.   In-numru tal-approvazzjoni tat-tip ta' STU/komponent eCall immuntati fil-vettura bbażati fuq in-numru 112 (1) installati fil-vettura (jekk ikun hemm) biex jikkonformaw mar-Regolament (UE) 2015/758 u mal-atti ta' implimentazzjoni tiegħu: …
            3.   Kummenti (jekk ikun hemm): …

         PARTI 3

            Mudell ta' Informazzjoni għall-Utent

         Id-dokumentazzjoni teknika mgħoddija flimkien mal-vettura (il-manwal tas-sid) għandha tinkludi informazzjoni ċara, komprensiva u aċċessibbli faċilment dwar is-sistema eCall immuntata fil-vettura bbażata fuq in-numru 112 u fuq il-mod kif topera, kif ukoll dwar kwalunkwe sistema eCall appoġġata minn servizz ta' partijiet terzi (TPS) jew minn servizzi oħra ta' valur miżjud imwaħħla fuq dik il-vettura u l-funzjonalitajiet addizzjonali tagħhom.
         Differenzi eżistenti bejn l-ipproċessar tad-dejta mwettaq permezz tas-sistema eCall immuntata fil-vetturi bbażata fuq in-numru 112 u s-sistema TPS jew servizzi oħra ta' valur miżjud, jekk disponibbli, għandhom jiġu mfissra b'mod ċar.
         L-informazzjoni dwar il-privatezza u l-protezzjoni tad-dejta għandha tingħata separatament għas-sistemi bbażati fuq in-numru 112 u għas-sistemi TPS qabel l-użu tagħhom biex tkun evitata kull konfużjoni fir-rigward tal-għanijiet mfittxija u l-valur miżjud tal-ipproċessar tad-dejta.
         Dan il-mudell jistabbilixxi l-informazzjoni minima meħtieġa li trid tingħata lill-utent u tista' tiġi kkumplimentata b'informazzjoni oħra xierqa filwaqt li jitqiesu ċ-ċirkostanzi speċifiċi li fihom id-dejta tinġabar jew tiġi pproċessata.
         1.   DESKRIZZJONI TAS-SISTEMA ECALL IMMUNTATA FIL-VETTURA
         1.1.   Ħarsa ġenerali lejn is-sistema eCall immuntata fil-vettura bbażata fuq in-numru 112, l-operat u l-funzjonalitajiet tagħha: …
         1.2.   Is-servizz eCall ibbażat fuq in-numru 112 huwa servizz pubbliku ta' interess ġenerali u huwa aċċessibbli mingħajr ħlas.
         1.3.   Is-sistema eCall immuntata fil-vetturi bbażata fuq in-numru 112 tiġi attivata b'mod awtomatiku. Din tiġi attivata b'mod awtomatiku permezz ta' sensuri fil-vettura f'każ ta' inċident gravi. Din tiġi attivata awtomatikament ukoll meta l-vettura tkun mgħammra b'sistema TPS li ma tiffunzjonax f'każ ta' inċident gravi.
         1.4.   Is-sistema eCall immuntata fil-vetturi bbażata fuq in-numru 112 tista' tiskatta wkoll b'mod manwali, jekk meħtieġ. Struzzjonijiet għall-attivazzjoni manwali tas-sistema: …
         1.5.   Fl-eventwalità ta' falliment kritiku tas-sistema li tiddiżattiva s-sistema eCall immuntata fil-vettura bbażata fuq in-numru 112, tingħata din it-twissija lill-okkupanti tal-vettura: …
         2.   INFORMAZZJONI DWAR L-IPPROĊESSAR TAD-DEJTA
         2.1.   Kwalunkwe pproċessar ta' dejta personali permezz tas-sistema eCall immuntata fil-vettura bbażata fuq in-numru 112 għandu jikkonforma mar-regoli tal-protezzjoni tad-dejta personali previsti fid-Direttivi 95/46/KE (2) u 2002/58/KE (3) tal-Parlament Ewropew u tal-Kunsill, u b'mod partikolari, għandhom ikunu bbażati fuq in-neċessità li jiġu protetti l-interessi vitali tal-individwi f'konformità mal-Artikolu 7(d) tad-Direttiva 95/46/KE (4).
         2.2.   L-ipproċessar ta' tali dejta huwa limitat b'mod strett għall-fini tal-ġestjoni tal-eCall ta' emerġenza lin-numru uniku Ewropew tal-emerġenza 112.
         2.3.   Tipi ta' dejta u r-riċevituri tagħha

         2.3.1.   Is-sistema eCall immuntata fil-vettura bbażata fuq in-numru 112 tista' tiġbor u tipproċessa din id-dejta biss:

                     —

                     Numru ta' Identifikazzjoni tal-vettura

                     —

                     Tip ta' vettura (vettura għall-passiġġieri jew vettura kummerċjali ħafifa)

                     —

                     It-tip ta' ħażna ta' propulsjoni tal-vettura (petrol/diżil/LPG/CNG/elettriku/idroġenu)

                     —

                     L-aħħar tliet lokazzjonijiet tal-vettura u d-direzzjoni tal-ivvjaġġar

                     —

                     Log fajl tal-attivazzjoni awtomatika tas-sistema u l-kronogramma tagħha

                     —

                     Kwalunkwe dejta addizzjonali (jekk japplika): …

               2.3.2.   Riċevituri tad-dejta pproċessata permezz tas-sistema eCall immuntata fil-vettura bbażata fuq in-numru 112 huma l-punti ta' tweġiba ta' sikurezza pubblika rilevanti magħżula mill-awtoritajiet pubbliċi rispettivi tal-pajjiż li fit-territorju tiegħu jkunu jinstabu, li jkunu l-ewwel li jirċievu u jġestu eCalls għan-numru uniku Ewropew tal-emerġenza 112.
         Informazzjoni finanzjarja (jekk disponibbli): …
         2.4.   L-arranġamenti għall-ipproċessar tad-dejta

         2.4.1.   Is-sistema eCall immuntata fil-vettura bbażata fuq in-numru 112 hija mfassla b'tali mod li tiżgura li d-dejta li tinsab fil-memorja tas-sistema ma tkunx disponibbli barra mis-sistema qabel ma tiġi skattata eCall.
         Rimarki addizzjonali (jekk ikun hemm): …
         2.4.2.   Is-sistema eCall immuntata fil-vettura bbażata fuq in-numru 112 hija mfassla b'tali mod li tiżgura li din ma tistax tiġi traċċata u mhi soġġetta għall-ebda detezzjoni kostanti meta tkun fl-istatus ta' operat normali tagħha.
         Rimarki addizzjonali (jekk ikun hemm): …
         2.4.3.   Is-sistema eCall immuntata fil-vettura bbażata fuq in-numru 112 hija mfassla b'tali mod li tiżgura li d-dejta fil-memorja tas-sistema interna titneħħa awtomatikament u kontinwament.
         2.4.3.1.   Id-dejta dwar fejn tkun tinstab il-vettura tiġi mħassra u aġġornata fil-memorja interna tas-sistema biex dejjem jinżammu massimu tal-aħħar tliet lokazzjonijiet aġġornati tal-vettura għat-tħaddim normali tas-sistema.
         2.4.3.2.   Ir-reġistrazzjoni tad-dejta tal-attività fis-sistema eCall immuntata fil-vetturi bbażata fuq in-numru 112 għandha tinżamm għal mhux aktar milli meħtieġ biex jintlaħaq l-għan tal-ġestjoni tal-eCall ta' emerġenza u fi kwalunkwe każ mhux wara 13-il siegħa mill-mument li tinbeda eCall ta' emerġenza.
         Rimarki addizzjonali (jekk ikun hemm): …
         2.5.   Il-modalitajiet għall-eżerċizzju tad-drittijiet tas-suġġett tad-dejta

         2.5.1.   Is-suġġett tad-dejta (sid il-vettura) għandu d-dritt li jaċċessa d-dejta u, kif xieraq, li jitlob ir-rettifika, it-tħassir jew l-imblukkar tad-dejta li tikkonċernah, li l-ipproċessar tagħha ma jikkonformax mad-dispożizzjonijiet tad-Direttiva 95/46/KE. Kwalunkwe parti terza li ngħatatilha d-dejta għandha tkun infurmata b'tali rettifika, tħassir jew imblukkar imwettqa f'konformità ma' din id-Direttiva, sakemm dan ma jkunx impossibbli jew jinvolvi sforz sproporzjonat.
         2.5.2.   Is-suġġett tad-dejta għandu d-dritt li jilmenta mal-awtorità kompetenti għall-protezzjoni tad-dejta jekk iqis li d-drittijiet tiegħu ġew miksura b'riżultat tal-ipproċessar tad-dejta personali tiegħu.
         2.5.3.   Is-servizz ta' kuntatt responsabbli mill-ġestjoni tat-talbiet għall-aċċess (jekk ikun hemm): …
         3.   INFORMAZZJONI DWAR SERVIZZI TA' PARTIJIET TERZI U SERVIZZI OĦRA TA' VALUR MIŻJUD (JEKK IMMUNTATI)
         3.1.   Deskrizzjoni tal-operat u tal-funzjonalitajiet tas-sistema TPS/servizzi ta' valur miżjud: …
         3.2.   Kwalunkwe pproċessar ta' dejta personali permezz ta' sistema TPS/servizzi oħra ta' valur miżjud għandu jikkonforma mar-regoli dwar il-protezzjoni tad-dejta personali previsti fid-Direttivi 95/46/KE u 2002/58/KE.
         3.2.1.   Bażi legali għall-użu ta' sistema TPS u/jew servizzi ta' valur miżjud u għall-ipproċessar tad-dejta permezz tagħhom: …
         3.3.   Is-sistema TPS u/jew servizzi oħra ta' valur miżjud għandhom jipproċessaw id-dejta personali biss fuq il-bażi tal-kunsens espliċitu tas-suġġett tad-dejta (sid jew sidien il-vettura).
         3.4.   Il-modalitajiet tal-ipproċessar tad-dejta permezz ta' sistema TPS u/jew servizzi oħra ta' valur miżjud, inkluż kwalunkwe informazzjoni addizzjonali meħtieġa fir-rigward tat-traċċabbiltà, id-detezzjoni u l-ipproċessar tad-dejta personali: …
         3.5.   Sid vettura mgħammra b'sistema eCall TPS u/jew servizzi oħra ta' valur miżjud oħra flimkien mas-sistema eCall immuntata fil-vettura bbażata fuq in-numru 112 għandu d-dritt li jagħżel li juża s-sistema eCall immuntata fil-vettura bbażata fuq in-numru 112 minflok is-sistema eCall TPS u s-servizzi l-oħra ta' valur miżjud.
         3.5.1.   Dettalji ta' kuntatt għall-ġestjoni tat-talbiet ta' diżattivazzjoni tas-sistema eCall TPS: …

            (*1)  It-tabella tista' tiġi estiża skont ma jkun meħtieġ għal vetturi b'aktar minn żewġ ringieli ta' sits jew jekk ikun hemm aktar minn tliet sits tul il-wisa' tal-vettura.

            (1)  Ħassar fejn ma jkunx applikabbli.

            (2)  Id-Direttiva tal-Parlament Ewropew u tal-Kunsill 95/46/KE tal-24 ta' Ottubru 1995 dwar il-protezzjoni ta' individwi fir-rigward tal-ipproċessar ta' data personali u dwar il-moviment liberu ta' dik id-data (ĠU L 281, 23.11.1995, p. 31).

            (3)  Id-Direttiva 2002/58/KE tal-Parlament Ewropew u tal-Kunsill tat-12 ta' Lulju 2002 dwar l-ipproċessar tad-data personali u l-protezzjoni tal-privatezza fis-settur tal-komunikazzjoni elettronika (ĠU L 201, 31.7.2002, p. 37).

            (4)  Id-Direttiva 95/46/KE titħassar bir-Regolament (UE) 2016/679 tal-Parlament Ewropew u tal-Kunsill tas-27 ta' April 2016 dwar il-protezzjoni tal-persuni fiżiċi fir-rigward tal-ipproċessar ta' data personali u dwar il-moviment liberu ta' tali data, u li jħassar id-Direttiva 95/46/KE (Regolament Ġenerali dwar il-Protezzjoni tad-Data) (ĠU L 119, 4.5.2016, p. 1).

         ANNESS II

            Dokumenti amministrattivi għall-approvazzjoni tat-tip tal-KE ta' STU eCall immuntat fil-vettura bbażat fuq in-numru 112 jew komponent tas-sistema eCall immuntat fil-vettura bbażat fuq in-numru 112

         PARTI 1

            Dokument ta' informazzjoni

            MUDELL

         Dokument ta' informazzjoni Nru ... b'rabta mal-approvazzjoni tat-tip tal-KE ta' STU eCall immuntat fil-vettura bbażat fuq in-numru 112 jew komponent tas-sistema eCall immuntat fil-vettura bbażat fuq in-numru 112 (3).
         L-informazzjoni li ġejja għandha tiġi pprovduta fi tliet kopji u għandha tinkludi werrej. Kull disinn irid jiġi pprovdut fi skala xierqa u b'biżżejjed dettall fuq karta ta' daqs A4 jew folder ta' format A4. F'każ li jkun hemm xi ritratti, dawn għandhom ikunu ddettaljati biżżejjed.
         Jekk l-unità teknika separata jew il-komponent imsemmija f'dan id-dokument ta' informazzjoni jkollhom kontrolli elettroniċi, għandha tiġi pprovduta informazzjoni dwar il-prestazzjoni tagħhom.
         0.   ĠENERALI
         0.1.   Ditta (l-isem kummerċjali tal-manifattur): …
         0.2.   Tip: …
         0.3.   Mezz ta' identifikazzjoni tat-tip, jekk immarkat fuq l-Unità Teknika Separata (1): …
         0.3.1.   Fejn tinsab din il-marka: …
         0.4.   Fil-każ ta' STU, maħsub għall-kategorija tal-vettura (2): …
         0.5.   Isem il-kumpanija u indirizz tal-manifattur: …
         0.7.   Fejn jinsab u l-metodu ta' twaħħil tal-marka tal-approvazzjoni KE: …
         0.9.   L-isem u l-indirizz tar-rappreżentant tal-manifattur (jekk ikun hemm): …
         12.8.   Sistema eCall
         12.8.2.   Deskrizzjoni teknika u/jew tpinġijiet skematiċi: …
         12.8.3.1.   Ritratti u/jew tpinġijiet b'biżżejjed dettall u bi skala xierqa biex dan il-komponent jew STU jkunu jistgħu jiġu identifikati. Id-disinni jridu juru l-pożizzjoni maħsuba tal-STU jew tal-komponent fil-vettura u l-ispazju maħsub għall-marka ta' approvazzjoni tat-tip tal-KE tal-STU jew tal-komponent …
         12.8.3.1.1.   Struzzjonijiet għall-installazzjoni fil-vettura, inklużi l-pożizzjoni u l-orjentazzjoni tal-komponent tas-sistema eCall immuntata fil-vettura bbażata fuq in-numru 112: …
         12.8.3.1.2.   Il-post fil-vettura u l-metodu tal-immuntar tal-STU eCall immuntat fil-vettura bbażat fuq in-numru 112: …
         12.8.3.2.   Lista ta' partijiet kostitwenti ewlenin tal-STU jew tal-komponent: …
         12.8.7.   Id-dikjarazzjoni ta' konformità mal-istandards imsemmija fl-Artikolu 5(8) tar-Regolament (UE) 2015/758: iva/le (3).

            Noti ta' spjegazzjoni

                     (1)

                     Jekk il-mezz ta' identifikazzjoni tat-tip fih karattri mhux rilevanti sabiex jiġu deskritti t-tipi tal-vettura, il-komponent jew it-tipi tal-unità teknika separata koperti minn dan id-dokument ta' informazzjoni, tali karattri għandhom ikunu rrappreżentati fid-dokumentazzjoni bis-simbolu “?” (pereżempju ABC??123??).

                     (2)

                     Kif definit fit-Taqsima A tal-Anness II tad-Direttiva 2007/46/KE.

                     (3)

                     Ħassar fejn ma jkunx applikabbli.

               PARTI 2

            Ċertifikati għall-approvazzjoni tat-tip tal-KE

            MUDELL

         Format A4 (210 × 297 mm)
         ĊERTIFIKAT GĦALL-APPROVAZZJONI TAT-TIP TAL-KE
         Timbru tal-awtorità tal-approvazzjoni tat-tip
         Komunikazzjoni dwar:

                                 —

                                 EC type-approval (1)

                                 —

                                 extension of EC type-approval (1)

                                 —

                                 refusal of EC type-approval (1)

                                 —

                                 withdrawal of EC type-approval (1)

                     of 112-based eCall in-vehicle STU/ 112-based eCall in-vehicle system component (1)

               fir-rigward tar-Regolament (UE) 2015/758.
         Numru tal-approvazzjoni tat-tip tal-KE: …
         Raġuni għall-estensjoni: …
         TAQSIMA I
         0.1.   Ditta (l-isem kummerċjali tal-manifattur): …
         0.2.   Tip: …
         0.3.   Il-mezzi ta' identifikazzjoni tat-tip jekk ikunu mmarkati fuq il-komponent/l-unità teknika separata (2): …
         0.3.1.   Fejn tinsab din il-marka: …
         0.4.   Fil-każ ta' unità teknika separata, maħsuba għal kategorija ta' vettura (3): …
         0.5.   L-isem u l-indirizz tal-manifattur: …
         0.7.   Fejn jinsab u l-metodu ta' twaħħil tal-marka tal-approvazzjoni tal-KE: …
         0.9.   L-isem u l-indirizz tar-rappreżentant tal-manifattur (jekk ikun hemm): …
         TAQSIMA II
         1.   Informazzjoni addizzjonali (fejn applikabbli): ara l-Addendum
         2.   Is-servizz tekniku responsabbli mit-twettiq tat-testijiet: …
         3.   Id-data tar-rapport tat-test: …
         4.   Numru tar-rapport tat-test: …
         5.   Kummenti (jekk ikun hemm): ara l-Addendum.
         6.   Post: …
         7.   Data: …
         8.   Firma: …

                     Dokumenti mehmużin:

                                 1.

                                 Pakkett ta' informazzjoni.

                                 2.

                                 Rapport tat-test.

            Addendum

               taċ-ċertifikat għall-approvazzjoni tat-tip tal-KE Nru …

            1.   Informazzjoni addizzjonali
            1.1.   Deskrizzjoni qasira tal-STU eCall immuntat fil-vettura bbażat fuq in-numru 112/tal-komponent fis-sistema eCall immuntata fil-vettura bbażata fuq in-numru 112 (3): …
            1.1.1.   Struzzjonijiet għall-installazzjoni fil-vettura, inklużi l-pożizzjoni u l-orjentazzjoni tal-komponent tas-sistema eCall immuntata fil-vettura bbażata fuq in-numru 112: …
            1.1.2.   Eżempju tal-marka tal-approvazzjoni tat-tip tal-KE fuq l-STU eCall immuntat fil-vettura bbażat fuq in-numru 112/il-komponent tas-sistema eCall immuntata fil-vettura bbażata fuq in-numru 112 (3): …
            1.2.   Il-post fil-vettura u l-metodu tal-immuntar tal-unità teknika separata eCall: …
            1.3.   Mezzi tal-iskattament: …
            1.4.   Il-provvista tal-enerġija: …
            2.   Il-komponent tas-sistema eCall immuntata fil-vettura bbażata fuq in-numru 112 tikkonforma mar-rekwiżiti tekniċi stabbiliti fl-Anness I tar-Regolament Delegat tal-Kummissjoni (UE) 2017/79. Barra minn hekk, jikkonforma wkoll mar-rekwiżiti tekniċi koperti:
            2.1.   L-Anness IV tar-Regolament Delegat (UE) 2017/79: iva/le (3).
            2.2.   L-Anness VI tar-Regolament Delegat (UE) 2017/79: iva/le (3).
            2.3.   L-Anness VII tar-Regolament Delegat (UE) 2017/79: iva/le (3).
            3.   Kummenti (jekk ikun hemm): …

         PARTI 3

            Marka tal-approvazzjoni tat-tip tal-KE għall-STUs u għall-komponenti

         1.   Il-marka ta' approvazzjoni tat-tip KE għall-unità teknika separata u għall-komponent għandha tikkonsisti fi:
         1.1.   L-ittra żgħira “e” mdawra b'rettangolu, segwita min-numru ta' identifikazzjoni tal-Istat Membru li jkun ħareġ l-approvazzjoni tat-tip tal-KE tal-unità teknika separata jew tal-komponent:

                     1

                     għall-Ġermanja

                     12

                     għall-Awstrija

                     26

                     għas-Slovenja

                     2

                     għal Franza

                     13

                     għal-Lussemburgu

                     27

                     għas-Slovakkja

                     3

                     għall-Italja

                     17

                     għall-Finlandja

                     29

                     għall-Estonja

                     4

                     għan-Netherlands

                     18

                     għad-Danimarka

                     32

                     għal-Latvja

                     5

                     għall-Iżvezja

                     19

                     għar-Rumanija

                     34

                     għall-Bulgarija

                     6

                     għall-Belġju

                     20

                     għall-Polonja

                     36

                     għal-Litwanja

                     7

                     għall-Ungerija

                     21

                     għall-Portugall

                     49

                     għal Ċipru

                     8

                     għar-Repubblika Ċeka

                     23

                     għall-Greċja

                     50

                     għal Malta

                     9

                     għal Spanja

                     24

                     għall-Irlanda

                     11

                     għar-Renju Unit

                     25

                     għall-Kroazja

               1.2.   Qrib ir-rettangolu n-“numru ta' approvazzjoni tal-bażi” fit-Taqsima 4 tan-numru tal-approvazzjoni tat-tip preċedut minn żewġ numri li jindikaw in-numru ta' sekwenza assenjat lil dan ir-Regolament. In-numru ta' sekwenza bħalissa huwa “00”.
         1.3.   F'każ ta' STU eCall immuntat fil-vettura bbażat fuq in-numru 112, qrib ir-rettangolu in-numru ta' sekwenza għandu jkun preċedut mis-simbolu “ECALL”.
         2.   Il-marka tal-approvazzjoni tat-tip tal-KE titwaħħal ma' parti ewlenija tal-STU eCall immuntat fil-vettura bbażat fuq in-numru 112 jew ma' komponent tas-sistema eCall immuntata fil-vettura bbażata fuq in-numru 112 b'tali mod li ma jkunx jista' jitħassar, ikun ċar u li jinqara faċilment.
         3.   Eżempju ta' marki tal-approvazzjoni tat-tip tal-KE għal STUs eCall immuntati fil-vetturi bbażati fuq in-numru 112 u għal komponenti tas-sistemi eCall immuntati fil-vetturi bbażati fuq in-numru 112 huwa muri rispettivament fl-Istampa 1 u fl-Istampa 2.

            Stampa 1

            Eżempju ta' marka tal-approvazzjoni tat-tip tal-KE għal STUs eCall immuntati fil-vetturi bbażati fuq in-numru 112

            Nota ta' spjega

                     Didaskalija

                     L-approvazzjoni tat-tip tal-unità teknika separata tal-KE inħarġet mill-Bulgarija bin-numru 0046. L-ewwel żewġ numri “00” jindikaw li l-unità teknika separata kienet approvata skont dan ir-Regolament.

            Stampa 2

            Eżempju ta' marka tal-approvazzjoni tat-tip tal-KE għal komponenti tas-sistemi eCall immuntati fil-vetturi bbażati fuq in-numru 112

            Nota ta' spjega

                     Didaskalija

                     L-approvazzjoni tat-tip tal-komponent tal-KE inħarġet mill-Ġermanja bin-numru 00026. L-ewwel żewġ numri “00” jindikaw li l-komponent kien approvat skont dan ir-Regolament.

            (1)  Delete where not applicable.

            (2)  Jekk il-mezz ta' identifikazzjoni tat-tip fih karattri mhux rilevanti sabiex jiġu deskritti t-tipi tal-vettura, il-komponent jew it-tipi tal-unità teknika separata koperti minn dan id-dokument ta' informazzjoni, tali karattri għandhom ikunu rrappreżentati fid-dokumentazzjoni bis-simbolu “?” (pereżempju ABC??123??).

            (3)  Ħassar fejn ma jkunx applikabbli.


title: Regolament ta' Implimentazzjoni tal-Kummissjoni (UE) Nru 377/2011 tal- 15 ta’ April 2011 dwar il-prezzijiet tal-bejgħ taċ-ċereali bi tweġiba għall-għaxar stedina individwali għal sejħa għall-offerti fil-proċeduri ta’ sejħiet għall-offerti miftuħa skont ir-Regolament (UE) Nru 1017/2010

text:
               16.4.2011

               MT

               Il-Ġurnal Uffiċjali tal-Unjoni Ewropea

               L 102/19

         REGOLAMENT TA' IMPLIMENTAZZJONI TAL-KUMMISSJONI (UE) Nru 377/2011
   tal-15 ta’ April 2011
   dwar il-prezzijiet tal-bejgħ taċ-ċereali bi tweġiba għall-għaxar stedina individwali għal sejħa għall-offerti fil-proċeduri ta’ sejħiet għall-offerti miftuħa skont ir-Regolament (UE) Nru 1017/2010
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS) (1), u partikolarment l-Artikolu 43(f) tiegħu, flimkien mal-Artikolu 4 tiegħu,
   Billi:

               (1)

               Ir-Regolament tal-Kummissjoni (UE) Nru 1017/2010 (2) fetaħ il-bejgħ taċ-ċereali permezz ta’ proċeduri ta’ sejħiet għall-offerti skont il-kundizzjonijiet ipprovduti fir-Regolament tal-Kummissjoni (KE) Nru 1272/2009 tal-11 ta’ Diċembru 2009 li jistabbilixxi regoli komuni ddettaljati għall-implimentazzjoni tar-Regolament tal-Kunsill (KE) Nru 1234/2007 f'dak li għandu x'jaqsam max-xiri u l-bejgħ ta’ prodotti agrikoli taħt intervent pubbliku (3).

               (2)

               Skont l-Artikolu 46(1) tar-Regolament (UE) Nru 1272/2009 u l-Artikolu 4 tar-Regolament (UE) Nru 1017/2010, fid-dawl tas-sejħiet għall-offerti li jkunu waslu bi tweġiba għal stediniet individwali għal sejħa għall-offerti, il-Kummissjoni għandha tiffissa għal kull ċereali u għal kull Stat Membru prezz minimu tal-bejgħ jew tiddeċiedi li ma tiffissahx.

               (3)

               Fuq il-bażi tas-sejħiet għall-offerti li jkunu waslu għall-għaxar stedina individwali għal sejħa għall-offerti, ġie deċiż li għandu jkun iffissat prezz minimu tal-bejgħ għal ċertu ċereali u għal ċerti Stati Membri u ma għandux ikun iffissat prezz minimu tal-bejgħ għal ċereali oħra u għal Stati Membri oħra.

               (4)

               Sabiex jingħata sinjal malajr lis-suq u biex tiġi żgurata ġestjoni effiċjenti tal-miżura, dan ir-Regolament għandu jidħol fis-seħħ fil-ġurnata tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

               (5)

               Il-miżuri pprovduti f'dan ir-Regolament huma konformi ma' l-opinjoni tal-Kumitat ta' Ġestjoni għall-Organizzazzjoni Komuni tas-Swieq Agrikoli,

         ADOTTAT DAN IR-REGOLAMENT:
   Artikolu 1
   Għall-għaxar stedina individwali għal sejħa għall-offerti għall-bejgħ taċ-ċereali fil-proċeduri ta’ sejħiet għall-offerti miftuħa skont ir-Regolament (UE) Nru 1017/2010, fir-rigward ta’ liema, il-limitu ta’ żmien għas-sottomissjoni ta’ sejħiet għall-offerti skada fit-13 ta’ April 2011, id-deċiżjonijiet dwar il-prezzijiet tal-bejgħ għal kull ċereali u għal kull Stat Membru huma stabbiliti fl-Anness għal dan ir-Regolament.
   Artikolu 2
   Dan ir-Regolament jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta’ April 2011.

            Għall-Kummissjoni, f'isem il-President,
         José Manuel SILVA RODRÍGUEZ

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 293, 11.11.2010, p. 41.

      (3)  ĠU L 349, 29.12.2009, p. 1.

      ANNESS

         Deċiżjonijiet dwar bejgħ

                  (EUR/tunnellata)

                  Stat Membru

                  Il-prezz minimu tal-bejgħ

                  Qamħ komuni

                  Xgħir

                  Qamħirrun

                  Kodiċi tan-NM 1001 90

                  Kodiċi tan-NM 1003 00

                  Kodiċi tan-NM 1005 90 00

                  Il-Belġju

                  X

                  X

                  X

                  Il-Bulgarija

                  X

                  X

                  X

                  Ir-Repubblika Ċeka

                  X

                  —

                  X

                  Id-Danimarka

                  X

                  X

                  X

                  Il-Ġermanja

                  X

                  °

                  X

                  L-Estonja

                  X

                  X

                  X

                  L-Irlanda

                  X

                  X

                  X

                  Il-Ġreċja

                  X

                  X

                  X

                  Spanja

                  X

                  X

                  X

                  Franza

                  X

                  °

                  X

                  L-Italja

                  X

                  X

                  X

                  Ċipru

                  X

                  X

                  X

                  Il-Latvja

                  X

                  X

                  X

                  Il-Litwanja

                  X

                  X

                  X

                  Il-Lussemburgu

                  X

                  X

                  X

                  L-Ungerija

                  X

                  X

                  X

                  Malta

                  X

                  X

                  X

                  Il-Pajjiżi l-Baxxi

                  X

                  X

                  X

                  L-Awstrija

                  X

                  X

                  X

                  Il-Polonja

                  X

                  X

                  X

                  Il-Portugall

                  X

                  X

                  X

                  Ir-Rumanija

                  X

                  X

                  X

                  Is-Slovenja

                  X

                  X

                  X

                  Is-Slovakkja

                  X

                  X

                  X

                  Il-Finlandja

                  X

                  154,00

                  X

                  L-Isvezja

                  X

                  173,60

                  X

                  Ir-Renju Unit

                  X

                  170,25

                  X

                              —

                              L-ebda prezz minimu tal-bejgħ iffissat (l-offerti kollha ġew miċħuda)

                              °

                              L-ebda offerta

                              X

                              L-ebda ċereali ma huma disponibbli għall-bejgħ

                              #

                              Mhux applikabbli


title: Regolament ta' Implimentazzjoni tal-Kummissjoni (UE) 2015/151 tat- 30 ta' Jannar 2015 li jemenda l-Anness tar-Regolament (UE) Nru 37/2010, fir-rigward tas-sustanza “Dossiċiklina”  Test b'rilevanza għaż-ŻEE

text:
               31.1.2015

               MT

               Il-Ġurnal Uffiċjali tal-Unjoni Ewropea

               L 26/13

         REGOLAMENT TA' IMPLIMENTAZZJONI TAL-KUMMISSJONI (UE) 2015/151
   tat-30 ta' Jannar 2015
   li jemenda l-Anness tar-Regolament (UE) Nru 37/2010, fir-rigward tas-sustanza “Dossiċiklina”
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 470/2009 tal-Parlament Ewropew u tal-Kunsill tas-6 ta' Mejju 2009 li jistabbilixxi l-proċeduri Komunitarji għall-istabbiliment ta' limiti ta' residwi ta' sustanzi farmakoloġikament attivi fl-oġġetti tal-ikel li joriġinaw mill-annimali, u li jħassar ir-Regolament tal-Kunsill (KEE) Nru 2377/90 u li jemenda d-Direttiva 2001/82/KE tal-Parlament Ewropew u tal-Kunsill u r-Regolament (KE) Nru 726/2004 tal-Parlament Ewropew u tal-Kunsill (1), u b'mod partikolari l-Artikolu 14 flimkien mal-Artikolu 17 tiegħu,
   Wara li kkunsidrat l-opinjoni tal-Aġenzija Ewropea tal-Mediċini fformulata mill-Kumitat għall-Prodotti Mediċinali għall-Użu Veterinarju,
   Billi:

               (1)

               Il-limitu massimu ta' residwi (“LMR”) għas-sustanzi farmakoloġikament attivi maħsuba għall-użu fl-Unjoni fil-prodotti mediċinali veterinarji għall-annimali li jipproduċu l-ikel, jew fil-prodotti bijoċidali użati fit-trobbija tal-annimali, għandu jkun stabbilit skont ir-Regolament (KE) Nru 470/2009.

               (2)

               Is-sustanzi farmakoloġikament attivi u l-klassifikazzjoni tagħhom fir-rigward tal-LMR fl-oġġetti tal-ikel li joriġinaw mill-annimali huma stabbiliti fl-Anness tar-Regolament tal-Kummissjoni (UE) Nru 37/2010 (2).

               (3)

               Bħalissa d-Dossiċiklina hi inkluża fit-Tabella 1 tal-Anness tar-Regolament tal-Kummissjoni (UE) Nru 37/2010 bħala sustanza approvata, għall-ispeċijiet tal-bovini, tal-porċini u tal-pollam, applikabbli għall-muskoli, għall-fwied u għall-kliewi fl-ispeċijiet tal-bovini, bl-esklużjoni tal-annimali li jipproduċu l-ħalib għal konsum mill-bniedem u għall-muskoli, għall-ġilda u x-xaħam, għall-fwied u l-kliewi fl-ispeċijiet tal-porċini u tal-pollam, ħlief l-annimali li jipproduċu l-bajd għall-konsum mill-bniedem.

               (4)

               Tressqet applikazzjoni lill-Aġenzija Ewropea għall-Mediċini għall-estensjoni tal-entrata eżistenti għad-dossiċiklina biex din tibda tinkludi l-fniek.

               (5)

               Skont l-Artikolu 5 tar-Regolament (KE) Nru 470/2009, l-Aġenzija Ewropea għall-Mediċini għandha tikkunsidra li tuża l-LMR stabbiliti għal sustanza farmakoloġikament attiva f'oġġett tal-ikel partikolari għal oġġett tal-ikel ieħor li joriġina mill-istess speċi, jew l-LMR stabbiliti għal sustanza farmakoloġikament attiva fi speċi waħda jew aktar, għal speċijiet oħra. Il-Kumitat għall-Prodotti Mediċinali għall-Użu Veterinarju rrakkomanda l-istabbiliment ta' LMR għad-dossiċiklina għall-fniek, u l-estrapolazzjoni tal-LMR għad-dossiċiklina minn speċijiet tal-bovini tal-porċini, tal-pollam u tal-fniek għall-ispeċijiet kollha li jipproduċu l-ikel.

               (6)

               L-entrata għad-dossiċiklina fit-Tabella 1 tal-Anness tar-Regolament (UE) Nru 37/2010 għandha għalhekk tiġi emendata biex tinkludi l-LMR għall-ispeċijiet kollha li jipproduċu l-ikel, applikabbli għall-muskoli, għax-xaħam, għall-fwied u għall-kliewi, minbarra l-annimali li jipproduċu l-ħalib jew il-bajd għall-konsum mill-bniedem.

               (7)

               Huwa xieraq li jingħata perjodu ta' żmien raġonevoli biex il-partijiet ikkonċernati jieħdu l-miżuri kollha meħtieġa għall-konformità mal-LMR il-ġdid stabbilit.

               (8)

               Il-miżuri stipulati f'din id-Direttiva huma skont l-opinjoni tal-Kumitat Permanenti tal-Prodotti Mediċinali Veterinarji,

         ADOTTAT DAN IR-REGOLAMENT:
   Artikolu 1
   L-Anness tar-Regolament (UE) Nru 37/2010 qed jiġi emendat kif stipulat fl-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Dan għandu japplika mill-1 ta' April 2015.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-30 ta' Jannar 2015.

            Għall-Kummissjoni

            Il-President

         Jean-Claude JUNCKER

      (1)  ĠU L 152, 16.6.2009, p. 11.

      (2)  Ir-Regolament tal-Kummissjoni (UE) Nru 37/2010 tat-22 ta' Diċembru 2009 dwar is-sustanzi farmakoloġikament attivi u l-klassifikazzjoni tagħhom fir-rigward tal-limiti massimi ta' residwu fl-oġġetti tal-ikel li ġejjin mill-annimali (ĠU L 15, 20.1.2010, p. 1).

      ANNESS
      Fit-Tabella 1 tal-Anness tar-Regolament (UE) Nru 37/2010, l-entrata għas-sustanza “dossiċiklina” tinbidel b'dan li ġej:

                     Sustanza farmakoloġikament attiva

                     Residwu markatur

                     Speċi tal-Annimal

                     LMR

                     Tessuti fil-Mira

                     Dispożizzjonijiet Oħrajn (skont l-Artikolu 14(7) tar-Regolament (KE) Nru 470/2009)

                     Klassifikazzjoni terapewtika

                     “Dossiċiklina

                     Dossiċiklina

                     L-ispeċijiet kollha li jipproduċu l-ikel

                     100 μg/kg
                     300 μg/kg
                     300 μg/kg
                     600 μg/kg

                     Muskolu
                     Xaħam
                     Fwied
                     Kliewi

                     Għall-ħut bil-ġewnaħ l-LMR tal-muskolu jirrigwarda ‘muskolu u ġilda fi proporzjonijiet naturali’.
                     L-LMR għax-xaħam, għall-fwied u għall-kliewi ma japplikawx għall-ħut bil-ġewnaħ.
                     Għall-ispeċijiet tal-porċini u tal-pollam, l-LMR tax-xaħam jirrigwarda ‘ġilda u xaħam fi proporzjonijiet naturali’.
                     Mhux għall-użu f'annimali li jipproduċu l-ħalib jew il-bajd għall-konsum mill-bniedem.

                     Aġenti li jaġixxu kontra l-infezzjonijiet/Antibijotiċi”


title: Regolament ta' Implimentazzjoni tal-Kummissjoni (UE) 2016/605 tad-19 ta' April 2016 li jiftaħ u jipprovdi għall-amministrazzjoni ta' kwota tariffarja temporanja għaż-żejt taż-żebbuġa li joriġina mit-Tuneżija u li jemenda r-Regolament (KE) Nru 1918/2006

text:
               20.4.2016

               MT

               Il-Ġurnal Uffiċjali tal-Unjoni Ewropea

               L 104/11

         REGOLAMENT TA' IMPLIMENTAZZJONI TAL-KUMMISSJONI (UE) 2016/605
   tad-19 ta' April 2016
   li jiftaħ u jipprovdi għall-amministrazzjoni ta' kwota tariffarja temporanja għaż-żejt taż-żebbuġa li joriġina mit-Tuneżija u li jemenda r-Regolament (KE) Nru 1918/2006
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 187(a) sa (e) tiegħu,
   Billi:

               (1)

               L-Artikolu 1 tar-Regolament (UE) 2016/580 tal-Parlament Ewropew u tal-Kunsill (2) jiftaħ, għall-2016 u għall-2017, kwota tariffarja annwali mingħajr dazju ta' 35 000 tunnellata għall-importazzjonijiet fl-Unjoni ta' żejt taż-żebbuġa verġni li joriġina fit-Tuneżija u li huwa kklassifikat fil-kodiċijiet tan-NM 1509 10 10 u 1509 10 90.

               (2)

               L-Artikolu 3 tal-Protokoll Nru 1 għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tat-Tuneżija min-naħa l-oħra (3) kif emendat bl-Artikolu 3(1) tal-Protokoll għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tat-Tuneżija min-naħa l-oħra, biex tiġi kkunsidrata l-adeżjoni tar-Repubblika Ċeka, tar-Repubblika tal-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika tal-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka mal-Unjoni Ewropea (4), approvat mid-Deċiżjoni tal-Kunsill 2005/720/KE (5), jiftaħ kwota tariffarja ta' 56 700 tunnellata b'dazju żero għall-importazzjonijiet ta' żejt taż-żebbuġa li huwa kklassifikat fil-kodiċijiet tan-NM 1509 10 10 u 1509 10 90, miksub fl-intier tiegħu fit-Tuneżija u ttrasportat direttament minn hemm lejn l-Unjoni. Il-ftuħ u l-amministrazzjoni ta' dik il-kwota tariffarja huma previsti fir-Regolament tal-Kummissjoni (KE) Nru 1918/2006 (6).

               (3)

               Għal raġunijiet ta' konsistenza, huwa xieraq li tingħata kwota tariffarja temporanja ta' 35 000 tunnellata fl-istess manjiera bħall-kwota tariffarja permanenti ta' 56 700 tunnellata.

               (4)

               Ir-Regolamenti tal-Kummissjoni (KE) Nru 1345/2005 (7), (KE) Nru 1301/2006 (8) u (KE) Nru 376/2008 (9) għandhom japplikaw mingħajr preġudizzju għall-kundizzjonijiet addizzjonali u għad-derogi stabbiliti f'dan ir-Regolament.

               (5)

               Sakemm dan ir-Regolament ma jipprovdix mod ieħor, għandhom japplikaw l-Artikolu 3 tar-Regolament (KE) Nru 1918/2006 li jistabbilixxi rekwiżiti ta' notifika u ta' ħruġ, il-perjodu ta' validità tal-liċenzji tal-importazzjoni u l-ammont tal-garanzija.

               (6)

               Biex tingħata aktar flessibbiltà lill-operaturi fir-rigward tal-użu ta' kwoti għall-importazzjonijiet ta' żejt taż-żebbuġa verġni li joriġina fit-Tuneżija, għandu jitneħħa l-obbligu biex in-notifika titqassam skont il-kodiċi NM. Għalhekk, ir-Regolament (KE) Nru 1918/2006 għandu jiġi emendat skont dan.

               (7)

               Il-miżuri previsti f'dan ir-Regolament huma f'konformità mal-opinjoni tal-Kumitat għall-Organizzazzjoni Komuni tas-Swieq Agrikoli,

         ADOTTAT DAN IR-REGOLAMENT:
   Artikolu 1
   Sakemm dan ir-Regolament ma jipprovdix mod ieħor, japplikaw ir-Regolamenti (KE) Nru 1345/2005, (KE) Nru 1301/2006 u (KE) Nru 376/2008 u l-Artikolu 3 tar-Regolament (KE) Nru 1918/2006.
   Artikolu 2
   1.   Għall-2016 u għall-2017, hija miftuħa kwota tariffarja annwali mingħajr dazju, bin-numru tal-ordni Nru 09.4033 (“kwota temporanja”), fir-rigward ta' importazzjonijiet fl-Unjoni ta' żejt taż-żebbuġa verġni li huwa kklassifikat fil-kodiċijiet tan-NM 1509 10 10 u 1509 10 90, miksub fl-intier tiegħu fit-Tuneżija u ttrasportat direttament minn dak il-pajjiż lejn l-Unjoni, soġġett għall-kundizzjonijiet stabbiliti f'dan ir-Regolament. Il-volum tal-kwota temporanja huwa ta' 35 000 tunnellata fis-sena.
   2.   Il-kwota temporanja għandha tkun disponibbli biss wara li tkun ġiet allokata l-kwota annwali kollha, bin-numru tal-ordni Nru 09.4032, previst fl-Artikolu 2 tar-Regolament (KE) Nru 1918/2006.
   3.   Il-kwota temporanja tinfetaħ mill-1 ta' Jannar ta' kull sena. Madankollu, għas-sena 2016, il-kwota temporanja tinfetaħ mid-data tad-dħul fis-seħħ ta' dan ir-Regolament sal-31 ta' Diċembru 2016.
   Artikolu 3
   L-applikazzjonijiet għal-liċenzja tal-kwota temporanja huma ammissibbli mill-ewwel Tnejn jew mill-ewwel Tlieta wara d-dħul fis-seħħ tal-att ta' implimentazzjoni li jissospendi t-tressiq ta' applikazzjonijiet għall-kwota bin-numru tal-ordni Nru 09.4032.
   Għall-2016, l-applikazzjonijiet għal-liċenzja tal-kwota temporanja huma ammissibbli mill-ewwel Tnejn jew mill-ewwel Tlieta wara d-dħul fis-seħħ ta' dan ir-Regolament.
   Artikolu 4
   Fl-Artikolu 3(2) tar-Regolament (KE) Nru 1918/2006, titħassar it-tieni sentenza.
   Artikolu 5
   Dan ir-Regolament jidħol fis-seħħ fis-seba' jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta' April 2016.

            Għall-Kummissjoni

            Il-President

         Jean-Claude JUNCKER

      (1)  ĠU L 347, 20.12.2013, p. 671.

      (2)  Ir-Regolament (UE) 2016/580 tal-Parlament Ewropew u tal-Kunsill tat-13 ta' April 2016 dwar l-introduzzjoni ta' miżuri kummerċjali awtonomi ta' emerġenza għar-Repubblika tat-Tuneżija (ĠU L 102, 18.4.2016, p. 1).

      (3)  ĠU L 97, 30.3.1998, p. 2. Il-Ftehim kif l-aħħar emendat bid-Deċiżjoni tal-Kunsill 2006/612/KE (ĠU L 260, 21.9.2006, p. 1).

      (4)  ĠU L 278, 21.10.2005, p. 3.

      (5)  Id-Deċiżjoni tal-Kunsill tal-20 ta' Settembru 2005 dwar il-konklużjoni tal-Protokoll għall-Ftehim Ewro-Mediterranju li jistabbilixxi assoċazzjoni bejn il-Komunitajiet Ewropej u l-Istati Membri taghhom, min-naħa l-waħda, u r-Repubblika tat-Tuniżija, min-naħa l-oħra, biex titqies l-adeżjoni tar-Repubblika Ċeka, tar-Repubblika tal-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika tal-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka mal-Unjoni Ewropea (ĠU L 278, 21.10.2005, p. 1).

      (6)  Ir-Regolament tal-Kummissjoni (KE) Nru 1918/2006 tal-20 ta' Diċembru 2006 li jiftaħ u jipprovdi għall-amministrazzjoni ta' kwota tariffarja għaż-żejt taż-żebbuġa li joriġina mit-Tuneżija (ĠU L 365, 21.12.2006, p. 84).

      (7)  Ir-Regolament tal-Kummissjoni (KE) Nru 1345/2005 tas-16 ta' Awwissu 2005 li jistabbilixxi regoli ddettaljati dwar is-sistema tal-liċenzji ta' importazzjoni fis-settur taż-żejt taż-żebbuġa (ĠU L 212, 17.8.2005, p. 13).

      (8)  Ir-Regolament tal-Kummissjoni (KE) Nru 1301/2006 tal-31 ta' Awwissu 2006 li jistabbilixxi regoli komuni għall-amministrazzjoni ta' kwoti ta' tariffi fuq l-importazzjoni għal prodotti agrikoli ġestiti b'sistema ta' liċenzji ta' importazzjoni (ĠU L 238, 1.9.2006, p. 13).

      (9)  Ir-Regolament tal-Kummissjoni (KE) Nru 376/2008 tat-23 ta' April 2008 li jistabbilixxi regoli dettaljati komuni għall-applikazzjoni tas-sistema tal-liċenzji tal-importazzjoni u tal-esportazzjoni u ta' ċertifikati ta' ffissar bil-quddiem għal prodotti agrikoli (ĠU L 114, 26.4.2008, p. 3).


title: Regolament ta' Implimentazzjoni tal-Kummissjoni (UE) 2016/2073 tat-23 ta' Novembru 2016 dwar ir-rimborż, f'konformità mal-Artikolu 26(5) tar-Regolament (UE) Nru 1306/2013 tal-Parlament Ewropew u tal-Kunsill, tal-approprjazzjonijiet riportati mis-sena finanzjarja tal-2016

text:
               26.11.2016

               MT

               Il-Ġurnal Uffiċjali tal-Unjoni Ewropea

               L 320/25

         REGOLAMENT TA' IMPLIMENTAZZJONI TAL-KUMMISSJONI (UE) 2016/2073
   tat-23 ta' Novembru 2016
   dwar ir-rimborż, f'konformità mal-Artikolu 26(5) tar-Regolament (UE) Nru 1306/2013 tal-Parlament Ewropew u tal-Kunsill, tal-approprjazzjonijiet riportati mis-sena finanzjarja tal-2016
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1306/2013 tal-Parlament Ewropew u tal-Kunsill tas-17 ta' Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (1), u b'mod partikolari l-Artikolu 26(6) tiegħu,
   Wara li kkonsultat il-Kumitat dwar il-Fondi Agrikoli,
   Billi:

               (1)

               F'konformità mal-Artikolu 169(3) tar-Regolament (UE, Euratom) Nru 966/2012 tal-Parlament Ewropew u tal-Kunsill (2), l-approprjazzjonijiet mhux impenjati li jirrigwardaw l-azzjonijiet iffinanzjati mill-Fond Agrikolu Ewropew ta' Garanzija (l-FAEG) kif imsemmi fl-Artikolu 4(1) tar-Regolament (UE) Nru 1306/2013 jistgħu jiġu riportati għas-sena finanzjarja ta' wara. Dan ir-riport huwa limitat għal 2 % tal-approprjazzjonijiet inizjali u għall-ammont tal-aġġustament tal-pagamenti diretti kif imsemmi fl-Artikolu 8 tar-Regolament (UE) Nru 1307/2013 tal-Parlament Ewropew u tal-Kunsill (3) li kien applikat matul is-sena finanzjarja ta' qabel. Dan jista' jwassal għal pagament addizzjonali lill-benefiċjarji finali li kienu soġġetti għal dak l-aġġustament.

               (2)

               Skont l-Artikolu 26(5) tar-Regolament (UE) Nru 1306/2013, b'deroga mill-Artikolu 169(3) tar-Regolament (UE, Euratom) Nru 966/2012, l-Istati Membri għandhom jirrimborżaw dawk ir-riporti msemmija fl-Artikolu 169(3) tar-Regolament (UE, Euratom) Nru 966/2012 lill-benefiċjarji finali li huma soġġetti għar-rata ta' aġġustament fis-sena finanzjarja li lejha jiġu riportati l-approprjazzjonijiet. Dak ir-rimborż japplika biss għall-benefiċjarji finali f'dawk l-Istati Membri fejn id-dixxiplina finanzjarja kienet tapplika (4) fis-sena finanzjarja preċedenti.

               (3)

               Meta jkun qed jiġi stabbilit l-ammont ta' riport li għandu jiġi rimborżat, skont l-Artikolu 26(7) tar-Regolament (UE) Nru 1306/2013, għandhom jiġu kkunsidrati l-ammonti tar-riżerva għall-kriżijiet fis-settur agrikolu msemmija fl-Artikolu 25 ta' dak ir-Regolament li ma jkunux intużaw għall-miżuri għall-kriżijiet sa tmiem is-sena finanzjarja.

               (4)

               F'konformità mal-Artikolu 1(1) tar-Regolament (UE) 2015/1146 tal-Parlament Ewropew u tal-Kunsill (5), id-dixxiplina finanzjarja tiġi applikata għall-pagamenti diretti fir-rigward tas-sena kalendarja tal-2015 biex tistabbilixxi riżerva ta' EUR 441,6 miljun għall-kriżijiet. Ir-riżerva għall-kriżijiet ma ntużatx fis-sena finanzjarja tal-2016.

               (5)

               Skont id-dikjarazzjonijiet tan-nefqa tal-Istati Membri għall-perjodu mis-16 ta' Ottubru 2015 sal-15 ta' Ottubru 2016, it-tnaqqis tad-dixxiplina finanzjarja applikat attwalment mill-Istati Membri fis-sena finanzjarja tal-2016 jammonta għal EUR 435 miljun.

               (6)

               Għaldaqstant, approprjazzjonijiet mhux użati li jikkorrispondu għall-ammont tad-dixxiplina finanzjarja applikata fis-sena finanzjarja tal-2016 ta' EUR 435 miljun, li jibqa' taħt il-limitu ta' 2 % tal-approprjazzjonijiet inizjali, jistgħu jiġu riportati għas-sena finanzjarja tal-2017 wara deċiżjoni tal-Kummissjoni skont il-ħames subparagrafu tal-Artikolu 169(3) tar-Regolament (UE, Euratom) Nru 966/2012.

               (7)

               Sabiex ikun żgurat li r-rimborż ta' dawk l-approprjazzjonijiet lid-destinatarji finali jibqa' proporzjonat mal-ammont tal-aġġustament tad-dixxiplina finanzjarja, jixraq li l-Kummissjoni tistabbilixxi l-ammonti disponibbli għall-Istati Membri għar-rimborż.

               (8)

               Sabiex jiġi evitat li l-Istati Membri jkollhom jagħmlu pagament addizzjonali għal dan il-rimborż, dan ir-Regolament irid japplika mill-1 ta' Diċembru 2016. Għaldaqstant, l-ammonti stabbiliti minn dan ir-Regolament huma definittivi u japplikaw, mingħajr preġudizzju għall-applikazzjoni ta' tnaqqis skont l-Artikolu 41 tar-Regolament (UE) Nru 1306/2013, għal kwalunkwe korrezzjoni oħra kkunsidrata fid-deċiżjoni dwar il-pagament ta' kull xahar li tikkonċerna n-nefqa magħmula mill-aġenziji tal-pagamenti tal-Istati Membri għal Ottubru 2016, f'konformità mal-Artikolu 18(3) tar-Regolament (UE) Nru 1306/2013, u għal kwalunkwe tnaqqis u pagamenti supplimentari li għandhom isiru skont l-Artikolu 18(4) ta' dak ir-Regolament, jew għal kwalunkwe deċiżjoni li se tittieħed fil-qafas tal-proċedura tal-approvazzjoni tal-kontijiet.

               (9)

               F'konformità mal-Artikolu 169(3) tar-Regolament (UE, Euratom) Nru 966/2012, l-approprjazzjonijiet mhux impenjati jistgħu jiġu riportati għas-sena finanzjarja ta' wara biss. Għalhekk jixraq li l-Kummissjoni tistabbilixxi dati ta' eliġibilità għan-nefqa tal-Istati Membri b'rabta mar-rimborż skont l-Artikolu 26(5) tar-Regolament (UE) Nru 1306/2013, filwaqt li tqis is-sena finanzjarja agrikola kif definita fl-Artikolu 39 ta' dak ir-Regolament.

               (10)

               Sabiex jitqies il-perjodu qasir taż-żmien bejn il-komunikazzjoni tal-eżekuzzjoni tal-approprjazzjonijiet tal-FAEG għall-2016 taħt ġestjoni konġunta għall-perjodu mis-16 ta' Ottubru 2015 sal-15 ta' Ottubru 2016 mill-Istati Membri u l-ħtieġa li jiġi applikat dan ir-Regolament mill-1 ta' Diċembru 2016, dan ir-Regolament għandu jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea,

         ADOTTAT DAN IR-REGOLAMENT:
   Artikolu 1
   L-ammonti tal-approprjazzjonijiet li se jiġu riportati mis-sena finanzjarja tal-2016 f'konformità mal-Artikolu 169(3) tar-Regolament (UE, Euratom) Nru 966/2012, u li, f'konformità mal-Artikolu 26(5) tar-Regolament (UE) Nru 1306/2013, qed isiru disponibbli għall-Istati Membri għar-rimborż għall-benefiċjarji finali li huma soġġetti għar-rata ta' aġġustament fis-sena finanzjarja tal-2017, huma stabbiliti fl-Anness ta' dan ir-Regolament.
   L-ammonti li se jiġu riportati huma soġġetti għad-deċiżjoni tal-Kummissjoni dwar ir-riporti f'konformità mal-ħames subparagrafu tal-Artikolu 169(3) tar-Regolament (UE, Euratom) Nru 966/2012.
   Artikolu 2
   In-nefqa tal-Istati Membri b'rabta mar-rimborż tal-approprjazzjonijiet riportati għandha tkun eliġibbli biss għall-finanzjament tal-Unjoni jekk l-ammonti rilevanti jkunu tħallsu lill-benefiċjarji qabel is-16 ta' Ottubru 2017.
   Artikolu 3
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Dan għandu jibda japplika mill-1 ta' Diċembru 2016.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta' Novembru 2016.

            Għall-Kummissjoni,

            F'isem il-President,

         Jerzy PLEWA

            Direttur Ġenerali

            Direttorat Ġenerali għall-Agrikoltura u l-Iżvilupp Rurali

      (1)  ĠU L 347, 20.12.2013, p. 549.

      (2)  Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU L 298, 26.10.2012, p. 1).

      (3)  Ir-Regolament (UE) Nru 1307/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi regoli għal pagamenti diretti lill-bdiewa taħt skemi ta' appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (ĠU L 347, 20.12.2013, p. 608).

      (4)  Id-dixxiplina finanzjarja ma tapplikax fis-sena finanzjarja tal-2016 fil-Bulgarija, fil-Kroazja u fir-Rumanija skont l-Artikolu 8(2) tar-Regolament (UE) Nru 1307/2013.

      (5)  Ir-Regolament (UE) 2015/1146 tal-Parlament Ewropew u tal-Kunsill tat-8 ta' Lulju 2015 li jiffissa r-rata ta' aġġustament prevista fir-Regolament tal-Kunsill (UE) Nru 1306/2013 għall-pagamenti diretti għas-sena kalendarja 2015 (ĠU L 191, 17.7.2015, p. 6).

      ANNESS

         L-ammonti disponibbli għar-rimborż tal-approprjazzjonijiet riportati

                  (ammonti f'EUR)

                  Il-Belġju

                  6 414 552

                  Ir-Repubblika Ċeka

                  11 049 216

                  Id-Danimarka

                  10 864 696

                  Il-Ġermanja

                  60 049 657

                  L-Estonja

                  1 293 797

                  L-Irlanda

                  13 600 170

                  Il-Greċja

                  17 254 566

                  Spanja

                  55 869 779

                  Franza

                  90 755 440

                  L-Italja

                  39 147 477

                  Ċipru

                  368 399

                  Il-Latvja

                  1 676 449

                  Il-Litwanja

                  3 462 420

                  Il-Lussemburgu

                  416 787

                  L-Ungerija

                  15 068 124

                  Malta

                  34 366

                  In-Netherlands

                  8 963 299

                  L-Awstrija

                  7 080 542

                  Il-Polonja

                  25 435 226

                  Il-Portugall

                  6 735 448

                  Is-Slovenja

                  987 364

                  Is-Slovakkja

                  5 646 824

                  Il-Finlandja

                  6 067 712

                  L-Iżvezja

                  7 922 613

                  Ir-Renju Unit

                  38 847 027


title: Regolament ta’ Implimentazzjoni tal-Kummissjoni (UE) Nru 698/2012 tal- 25 ta’ Lulju 2012 dwar il-klassifikazzjoni ta’ ċerti oġġetti fin-Nomenklatura Magħquda

text:
               31.7.2012

               MT

               Il-Ġurnal Uffiċjali tal-Unjoni Ewropea

               L 203/34

         REGOLAMENT TA’ IMPLIMENTAZZJONI TAL-KUMMISSJONI (UE) Nru 698/2012
   tal-25 ta’ Lulju 2012
   dwar il-klassifikazzjoni ta’ ċerti oġġetti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod speċjali l-Artikolu 9(1)(a) tiegħu,
   Billi:

               (1)

               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta’ dan ir-Regolament.

               (2)

               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid xi suddiviżjoni addizzjonali magħha u li hija stabbilita minn dispożizzjonijiet speċifiċi tal-Unjoni, bil-għan li jkun hemm l-applikazzjoni ta’ tariffi u miżuri oħra relatati mal-kummerċ tal-oġġetti.

               (3)

               Skont dawn ir-regoli ġenerali, il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta’din it-tabella.

               (4)

               Hu f’loku li jkun ipprovdut li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tkun tista’, għal perjodu ta’ tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità (2).

               (5)

               Il-miżuri previsti skont partiti 1 u 3 fl-Anness ta’ dan ir-Regolament huma skont l-opinjoni tal-Kumitat tal-Kodiċi Doganali; il-Kumitat tal-Kodiċi Doganali ma’ tax opinjoni fuq partita 2 tal-Anness ta’ dan ir-Regolament fi ħdan il-limitu ta’ żmien iffissat miċ-chairman tiegħu.

         ADOTTAT DAN IR-REGOLAMENT:
   Artikolu 1
   L-oġġetti deskritti fil-kolonna (1) tat-tabella mniżżla fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi NM indikat fil-kolonna (2) ta’ din it-tabella.
   Artikolu 2
   Tagħrif tariffarju li jorbot maħruġ mill-awtoritajiet doganali tal-Istati Membri, li mhuwiex skont dan ir-Regolament, jista’ jkompli jkun invokat għal perjodu ta’ tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-25 ta’ Lulju 2012.

            Għall-Kummissjoni, F’isem il-President,
         Algirdas ŠEMETA

            Membru tal-Kummissjoni

      (1)  ĠU L 256, 7.9.1987, p. 1.

      (2)  ĠU L 302, 19.10.1992, p. 1.

      ANNESS

                  Deskrizzjoni tal-merkanzija

                  Klassifikazzjoni
                  (Kodiċi NM)

                  Raġunijiet

                  (1)

                  (2)

                  (3)

                              1.

                              Apparat multifunzjonali (l-hekk imsejjaħ “ċentru multimedjali għal vetturi bil-mutur”) tat-tip użat f’vetturi bil-mutur, li jikkonsisiti f’żewġ komponenti ewlenin:

                                          —

                                          apparat riċevitur ta’ xandir bir-radju kombinat ma’ CD/DVD player;

                                          —

                                          display tal-kristalli likwidi (LCD-Liquid Crystal Display) tal-kulur u jinqala’ tat-tip touch screen b’qies djagonali tal-iskrin ta’ madwar 17,5cm. (7 pulzieri) u ratio tal-aspett ta’ 16: 9.

                                    L-apparat huwa mgħammar b’konnetturi li jippermettu r-riċeviment ta’ sinjali ta’ video minn sorsi esterni bħal kamera anterjuri.
                              L-apparat hu ppreżentat b’remote control.
                              Mal-apparat tista’ titwaħħal display addizzjonali.

                  8528 59 40

                  Il-klassifikazzjoni hija ddeterminata mir-Regoli Ġenerali 1, 3(c) u 6 għall-interpretazzjoni tan-Nomenklatura Magħquda, u l-kliem tal-kodiċi tan-NM 8528 , 8528 59  u 8528 59 40 .
                  L-apparat jikkonsisti f’komponenti li kapaċi jwettqu funzjonijiet varji (ir-riproduzzjoni tal-ħoss, riproduzzjoni tal-vidjo, xandir bir-radju, wiri ta’ vidjos), li l-ebda waħda minnhom, fid-dawl tad-disinn u l-kunċett, ma tagħti lill-apparat il-karattru essenzjali tiegħu.
                  Għalhekk bl-applikazzjoni tal-GIR 3(c), l-apparat għandu jiġi kklassifikat taħt il-kodiċi tan-NM bin-numru 8528 59 40  bħala monitors b’kuluri oħra bi skrin tat-teknoloġija LCD.

                              2.

                              Apparat multifunzjonali (l-hekk imsejjaħ “ċentru multimedjali għal vetturi bil-mutur”) tat-tip użat f’vetturi bil-mutur b’qies ta’ madwar 17 × 5 × 16 cm.
                              Hu jġib flimkien, fl-istess housing, apparat ta’ riċeviment ta’ xandir bir-radju, apparat għar-riproduzzjoni tal-ħoss u tal-vidjos u display tal-kristalli likwidi (LCD) b’qisien dijagonali ta’ madwar 8 cm (3,5 pulzieri).
                              L-apparat huwa mgħammar b’konnetturi li jippermettu r-riċeviment ta’ sinjali ta’ video minn sorsi esterni bħal kamera anterjuri.
                              L-apparat jista’ wkoll jirriproduċi ħoss u immaġni minn stikka tal-memorja USB.
                              L-apparat hu ppreżentat b’remote control.
                              Mal-apparat tista’ titwaħħal display addizzjonali.

                  8528 59 40

                  Il-klassifikazzjoni hija ddeterminata mir-Regoli Ġenerali 1, 3(c) u 6 għall-interpretazzjoni tan-Nomenklatura Magħquda, u l-kliem tal-kodiċi tan-NM 8528 , 8528 59  u 8528 59 40 .
                  L-apparat jikkonsisti f’komponenti li kapaċi jwettqu funzjonijiet varji (ir-riproduzzjoni tal-ħoss, riproduzzjoni tal-vidjo, xandir bir-radju, wiri ta’ vidjos), li l-ebda waħda minnhom, fid-dawl tad-d-disinn u l-kunċett, ma tagħti lill-apparat il-karattru essenzjali tiegħu.
                  Għalhekk bl-applikazzjoni tal-GIR 3(c), l-apparat għandu jiġi kklassifikat taħt il-kodiċi tan-NM bin-numru 8528 59 40  bħala monitors b’kuluri oħra bi skrin tat-teknoloġija LCD.

                              3.

                              Apparat multifunzjonali (l-hekk imsejjaħ “ċentru multimedjali għal vetturi bil-mutur”) tat-tip użat f’vetturi bil-mutur.
                              Hu jġib flimkien, fl-istess housing, apparat ta’ riċeviment ta’ xandir bir-radju, apparat għar-riproduzzjoni tal-ħoss u tal-vidjos apprat ta’ navigazzjoni bir-radju u display tal-kristalli likwidi (LCD) b’qisien dijagonali tal-iskrin ta’ madwar 18 cm (7 pulzieri) u ration tal-aspett ta’ 16:9.
                              L-apparat huwa mgħammar b’konnetturi li jippermettu r-riċeviment ta’ sinjali ta’ video minn sorsi esterni bħal kamera anterjuri jew tuner DVB-T.
                              L-apparat jista’ wkoll jirriproduċi ħoss u immaġni minn kard tal-memorja.
                              L-apparat hu ppreżentat b’żewġ remote controls.
                              Mal-apparat tista’ titwaħħal display addizzjonali.

                  8528 59 40

                  Il-klassifikazzjoni hija ddeterminata mir-Regoli Ġenerali 1, 3(c) u 6 għall-interpretazzjoni tan-Nomenklatura Magħquda, u l-kliem tal-kodiċi tan-NM 8528 , 8528 59  u 8528 59 40 .
                  L-apparat jikkonsisti f’komponenti li kapaċi jwettqu funzjonijiet varji (ir-riproduzzjoni tal-ħoss, għajnuna għan-navigazzjoni bir-radju, riproduzzjoni tal-vidjo, xandir bir-radju, wiri ta’ vidjos), li l-ebda waħda minnhom, fid-dawl tad-d-disinn u l-kunċett, ma tagħti lill-apparat il-karattru essenzjali tiegħu.
                  Għalhekk bl-applikazzjoni tal-GIR 3(c), l-apparat għandu jiġi kklassifikat taħt il-kodiċi tan-NM bin-numru 8528 59 40  bħala monitors b’kuluri oħra bi skrin tat-teknoloġija LCD.